"LEKGOTLA LA DITSHWANELO TSA BOTHO LA AFORIKABORWA Karolo 23 e letlelela ditshwanelo tsa badiri le 15 bathapi (dikamano tsa badiri) Mongwe le mongwe o na le tshwanelo ya go nna le mekgwatiriso e e sa gobeleleng ya tiro. Peomolao e kgolo e e laolang dikamano tsa badiri e akaretsa: • Molao wa bo66 wa Dikamano tsa Badiri wa 1995; le • Molao wa bo75 wa Mabaka le Maemo a Motheo a Go thapiwa mo tirong wa 1995; Lefapha la Badiri ke motshegetsi wa tshwanelo e. Go bona tshedimosetso e ntsi etela www.labour.gov.za Ditheo tse dingwe le dikago di samagana le dikganetsano tse di runyang mo tikologong ya badiri tse di jaaka CCMA, le dikgotlatshekelo tsa badiri. Go na le makgotla a a kgethegileng a makgotla a a buisanelang ditumelano tsa dikgatlhegelo tsa badiri a teng mo lephateng lengwe le lengwe la tiro mo Aforikaborwa. Makgotla a a buisana ka maemo a go thapiwa mo tirong, dipholisi, melawana le dikganetsano tse di amang badiri. 16 Karolo 24 e letlelela ditshwanelo tsa tikologo Mongwe le mongwe o na le tshwanelo ya go nna le tikologo e e seng kotsi mo pholong ya bone kgotsa boitekanelo. Go nna botlhokwa mo go oketsegileng go tlhokomela ditshwanelo tsa go nna le tikologo e e babalesegileng gonne dikgwebo le bannaleseabe ba bangwe ba dira tiro e e jaaka meepo e e ka nnang le seabe mo kgotlelegong le tshenyo ya metswedithuso ya tlhago. Kgotlelego ya tikologo e ka baka malwetse a a masisi mo baaging ba ba mo kotsing ya kgotlelego ya go nna jalo. Ka ntlha ya seo tshwanelo e e direla puso tiro ya go netefatsa gore tikologo e laolwa ka tsela e e maleba. Lefapha la Merero ya Tikologo ke motshegetsi wa tshwanelo e. Go bona tshedimosetso e ntsi etela mo www.environment.gov.za 12"